Eurovea Tower

Eurovea Tower je takmer dokončená stavba v Bratislave. Má ísť o prvý mrakodrap v tomto meste a zároveň na Slovensku.

Projekt bude tvoriť obytný komplex s výškou 168 metrov a so 45 poschodiami. Výstavba začala v Marci 2019 a dokončenie sa očakáva v Lete 2023. Celá veža bude obsahovať 389 rezidencií a 1400 parkovacích miest. Developerom je J&T Real Estate a architektom GFI.

Veža obsahuje superrýchle výťahy spoločnosti Treva s.r.o. ktoré by mali jazdiť rýchlosťou 6 metrov za sekundu / 22 kilometrov za hodinu. Tieto výťahy lámu slovenské rekordy v najrýchlejšom výťahu Slovenska a najvyššie položený superrýchly výťah na Slovensku.

Mrakodrap má mať reštauráciu a bar vo výške 158 metrov, ale tento námet ešte nebol potvrdený developerom budovy J&T Real Estate.
 
Bude sa jednať o najvyššie postavené apartmány na Slovensku a to na 45. poschodí.

Eurovea Tower je súčasťou projektu Eurovea 2 a nachádza sa na Pribinovej ulici v Bratislave, kde je vo výstavbe alebo v pláne viacero výškových budov (napr. East Tower & Congress). V budúcnosti by pred ňou mala viesť aj električková trať, ktorá bude spájať Ružinov a Petržalku.

Galéria

Referencie

Pozri aj 
 Zoznam najvyšších budov v Bratislave
 Eurovea

Externé odkazy 
 Stránky projektu
 Eurovea na yimba.sk

Výškové budovy v Bratislave